Согласно „*Правилата за балансирање на ЕЕС*” (Службен весник бр. 179/2019), „*Правила за измена и дополнување на Правилата за балансирање на ЕЕС*” (Службен весник бр. 242/2019), како и „*Правилата за набавка на aFRR балансен капацитет и енергија*”, усвоени од Управниот Одбор на АД МЕПСО со одлука 02-5814/16, и одлуката 02-6692/17 за *„Измена на Правилата за набавка на aFRR балансен капацитет и енергија*”, *„Правила за изменување на правилата за балансирање на ЕЕС” (Службен весник бр. 49/2020)* се изработува:

**И З В Е Ш Т А Ј**

**за спроведена аукција за набавка на aFRR балансен капацитет за јануари 2021**

Согласно постапката, дефинирана во Правилата за набавка на aFRR балансен капацитет и енергија, ОЕПС на 14.12.2020 (понеделник) одржа годишна аукција за aFRR балансен капацитет. На оваа аукција не се пријави ниту еден давател на балансни услуги.

Со цел обезбедување системски услуги за задржување на сигурноста на системот, АД МЕПСО воведе дополнителни месечни аукции за набавка на aFRR балансен капацитет.

Поради технички проблеми со ММС платформата, согласно Правилата за балансирање на ЕЕС, на веб страната на АД МЕПСО беше објавено дека оние даватели на балансни услуги кои сакаат да учествуваат на месечната аукција за набавка на аFRR балансен капацитет и енергија за месец јануари се должни на 16.12.2020 година (среда), точно во 14:00 да ги доставаат понудите на еmail адресата: balancing@mepso.com.mk. Форматот на понудите во која треба да се испратат, беше пратен до сите даватели на балансни услуги по email. Во табела 1 се дадени количините за набавка на aFRR балансен капацитет и aFRR балансна енергија за месец јануари 2021.



**Табела 1: Количини за набавка на aFRR балансен капацитет**

На аукцијата имаше еден понудувач - АД ЕСМ Скопје.

Во Прилог 1 е претставенa табелa за месец јануари каде е даден приказ на побараната количина на aFRR балансен капацитет од страна на АД МЕПСО, понудената количина на aFRR балансен капацитет од страна на АД ЕСМ Скопје, доделената количина на aFRR балансен капацитет на аукцијата. Со понудите од АД ЕСМ Скопје не се задоволени сите барани количини од страна на АД МЕПСО.

ОЕПС изврши евалуација на сите понуди доставени од страна на Давателите на услуги за балансирање АД ЕСМ Скопје, од технички и финансиски аспект.

Согласно Член 14 од Правилата за набавка на аFRR балансен капацитет и направената евалуација на доставените понуди, ОЕПС ги прифати и потврди најповолните понуди за месец јануари дефинирани во табела во Прилог 2.



**Табела 2: Вкупен износ на набавката на aFRR балансен капацитет**

Согласно добиените понуди, во Табела 2 е претставен вкупниот износ на набавката за aFRR балансен капацитет за месец јануари 2021 година кој изнесува **260.191,68 евра** со кои се обезбедуваат **10.416,00 MW** за регулација нагоре по цена од **12,49 €/MW** за **1 MW** и **10.416,00** MW за регулација надолу по цена од **12,49 €/MW** за **1 MW** и со тоа се обезбедени дел од барани количини за aFRR балансен капацитет.

Врз основа на овој извештај за спроведената месечна аукција за aFRR балансен капацитет, Генералниот Директор донесува одлука за избор на АД ЕСМ за најповолен понудувач на постапката.

Прилог 1: Табеларен приказ на доставените понуди на аукцијата за набавка на aFRR балансен капацитет за месец јануари



Прилог 2: Табеларен приказ на прифатените понуди на аукцијата за набавка на aFRR балансен капацитет за месец јануари

